ยอดผู้เสียชีวิตก่อการร้ายในฝรั่งเศสพุ่งกว่า 150 ราย ประธานาธิบดีสั่งปิดพรมแดน!
สถานีโทรทัศน์ BFMTV ของฝรั่งเศสรายงานว่า มีตัวประกันมากกว่า 100 คนถูกสังหารที่โรงภาพยนต์ Bataclan ซึ่งกองกำลังรักษาความมั่นคงของฝรั่งเศสได้เริ่มปฏิบัติการบุกช่วยเหลือตัวประกันพร้อมกับสังหารผู้ก่อการร้ายไปได้ 2 ราย โดยยอดล่าสุดมีผู้เสียชีวิตแล้ว 158 ราย ขณะที่ยังไม่มีรายงานผู้เสียชีวิตที่เป็นคนไทย
14 พ.ย. 2558

สถานีโทรทัศน์ BFMTV ของฝรั่งเศสรายงานว่า มีตัวประกันมากกว่า 100 คนถูกสังหารที่โรงภาพยนต์ Bataclan ซึ่งกองกำลังรักษาความมั่นคงของฝรั่งเศสได้เริ่มปฏิบัติการบุกช่วยเหลือตัวประกันพร้อมกับสังหารผู้ก่อการร้ายไปได้ 2 ราย โดยยอดล่าสุดมีผู้เสียชีวิตแล้ว 158 ราย ขณะที่ยังไม่มีรายงานผู้เสียชีวิตที่เป็นคนไทย
 
กลุ่มก่อการร้ายได้บุกโจมตีพื้นที่ต่างๆ ในกรุงปารีสเมืองหลวงของฝรั่งเศสอย่างน้อย 4 จุด ทั้งในและรอบกรุงปารีสเมืองหลวงของฝรั่งเศสเมื่อคืนวานนี้ โดยจุดแรกเกิดขึ้นที่บาร์แห่งหนึ่งที่ตั้งอยู่ในเขต 11 ของกรุงปารีส พยานผู้รู้เห็นเหตุการณ์กล่าวว่าได้ยินเสียงปืนดังรัวและเสียงระเบิดเกิดขึ้น เจ้าหน้าที่ตำรวจสั่งปิดพื้นที่ไม่ให้ผู้ที่ไม่มีส่วนเกี่ยวข้องเข้าไปและอพยพคนออกไปทั้งหมด จุดที่ 2 คนร้ายได้บุกโจมตีโรงละคร Bataclan ในเขต 11 คนร้ายจับผู้คนเป็นตัวประกันในโรงละคร ราว 100 คนขณะที่เจ้าหน้าที่กำลังกระจายกำลังอยู่ด้านนอก
ขณะที่การโจมตีจุดที่ 3 และ 4 อยู่ใกล้กับสนามสต๊าด เดอ ฟรองซ์ในย่างแซงค์เดอ นิสชานกรุงปาริสซึ่งกำลังมีการแข่งขันฟุตบอลนัดกระชับมิตรระหว่างทีมชาติฝรั่งเศสเจ้าบ้านกับทีมชาติเยอรมนีโดยมีประธานาธิบดีฟรองซัวส์ ออลลองด์ผู้นำฝรั่งเศสเข้าชมการแข่งขันด้วยโดย 2 จุดนี้มีเสียงปืนและเสียงระเบิดดังสนั่นเป็นระยะ
หลังเกิดเหตุประธานาธิบดีฟรังซัวส์ ออล ลองด์ ได้รีบออกจากสนามตรงไปที่กระทรวงมหาดไทยเพื่อบัญชาการให้เจ้าหน้าที่รับมือกับสถานการณ์ที่เกิดขึ้นทันที โดยล่าสุดทางการฝรั่งเศสได้ประกาศภาวะฉุกเฉิน และปิดพรมแดน ขณะที่ผู้นำฝรั่งเศสประกาศว่า “ทางการจะจัดการกับคนร้ายโดยไม่มีความปรานี”
 

ตำแหน่งในปารีสที่เกิดเหตุการณ์รุนแรง
 


ภาพประกอบข่าว: FRANCOIS GUILLOT / AFP
 


ภาพประกอบข่าว: EPA / AP